นักลงทุนเทรด SET50 หนาแน่น หลังดัชนีพลิกปิดบวกจากแรงซื้อในช่วงบ่าย
ตลาดหุ้นไทยผันผวนพลิกปิดบวกได้จากแรงซื้อในช่วงบ่าย ส่งผลให้นักลงทุนเข้าเทรด SET50 หนาแน่นทั้ง Call และ Put
22 ก.ย. 2558

ตลาดหุ้นไทยผันผวนพลิกปิดบวกได้จากแรงซื้อในช่วงบ่าย ส่งผลให้นักลงทุนเข้าเทรด SET50 หนาแน่นทั้ง Call และ Put โดย SET50 DW 3 อันดับแรกที่มีปริมาณซื้อสูงสุดในตลาด ได้แก่ S5028P1510A  S5028C1510A และ S5028P1510B ทางด้าน DW ที่อ้างอิงบนหุ้นรายตัว นักลงทุนให้ความสนใจกับ DW อ้างอิงในหุ้นกลุ่มรับเหมาเช่น ITD28C1512A และกลุ่มธนาคารได้แก่ SCB28C1601A SCB28P1602A และ KTB28C1512A หลัง SSI ประกาศปิดโรงงานในอังกฤษ
ทั้งนี้ DW28 อ้างอิงในหุ้นขนาดกลางเช่น CPF และ QH ปรับตัวเพิ่มขึ้นโดดเด่นวานนี้เช่น CPF28C1512A +18.2% ในขณะที่หุ้นอ้างอิงปิดปรับตัวเพิ่มขึ้น 2.8% และ QH28C1512A +15.8% เทียบกับหุ้นอ้างอิงปิดปรับตัวเพิ่มขึ้น 3.2% ด้าน DW ที่อ้างอิงบนหุ้นกลุ่มธนาคารถูกกดดัน หลังจาก SSI ประกาศปิดโรงงานในอังกฤษโดย KTB และ SCB เป็นหนึ่งในผู้ปล่อยกู้ ส่งผลให้ Call DW ที่อ้างอิงหุ้นดังกล่าวปรับตัวลดลง เช่น KTB28C1512A -16.7% และ SCB28C1601A -7.7%  ในขณะที่หุ้นอ้างอิงลดลง 2.2% และ 2.08% ตามลำดับ
สรุปข้อมูล DW28 ณ สิ้นวัน นักลงทุนซื้อสุทธิค่อนข้างกระจายตัวทั้งใน DW ที่อ้างอิงบนหุ้นรายตัวและ SET50 DW ได้แก่ S5028P1510B 2.6 ล้านหน่วย SCB28C1601A 1.5 ล้านหน่วย และ QH28C1512A 1.5 ล้านหน่วย เป็นต้น ทางด้านแรงขายสุทธิ นักลงทุนขายสุทธิ TRUE28C1512B 5.0 ล้านหน่วย นอกจากนี้ยังมีแรงขายใน DW ตัวอื่นๆ อีกเล็กน้อยเช่น PTT28C1602A TTA28C1601A และ CPF28C1512A ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 27,891.78 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,324.54 ล้านบาท
คิดเป็น 4.7%